सर्वाधिक पुरस्कारको केटीएम रन हुने
सर्वाधिक पुरस्कार राशिको केटीएम रन अर्को महिना हुने भएको छ । शेर्पा आउटडोरको केटीएम सिटीले शुक्रबार काठमाडौंमा पत्रकार सम्मेलन गर्दै केटीएम रन टेन के माघ १५ मा हुने जनाएको हो ।
काठमाडौँ — सर्वाधिक पुरस्कार राशिको केटीएम रन अर्को महिना हुने भएको छ । शेर्पा आउटडोरको केटीएम सिटीले शुक्रबार काठमाडौंमा पत्रकार सम्मेलन गर्दै केटीएम रन टेन के माघ १५ मा हुने जनाएको हो ।हरेक अंग्रेजी नयाँ वर्षको अन्तिम शनिबार आयोजना गर्ने लक्ष्यसहित सुरु गरिएको १० किलोमिटरको केटीएम रन सर्वाधिक पुरस्कार राशिको रहेको छ ।महिला र पुरुष गरी दुई स्पर्धामा हुने प्रतियोगिताको विजेताले ट्रफीसहित समान १ लाख रुपैयाँ प्राप्त गर्नेछ । दोस्रो हुनेले ५० हजार, तेस्रो हुनेले ३० हजार, चौथो हुनेले २० हजार, पाँचौं हुनेले १० हजार र छैटौं हुनेले ५ हजार रुपैयाँ प्राप्त गर्नेछन् । सातौंदेखि दसौं स्थानसम्म प्राप्त गर्ने खेलाडीले गिफ्ट ह्याम्पर प्राप्त गर्ने आयोजकले जनाएको छ ।प्रतियोगितामा सहभागी हुन ९ सय ९० रुपैयाँ दर्ता शुल्क राखिएको छ । सहभागी खेलाडीलाई आयोजकले टिसर्टसहित आवश्यक सामग्री उपलब्ध गराउने बताइएको छ ।काठमाडौंको दरबारमार्गबाट सुरु हुने दौड भद्रकाली हुँदै सिंहदरबार, माइतीघर, बानेश्वर पुगेर पुन: माइतीघर फर्किएर, थापाथली हुँदै त्रिपुरेश्वर, सुन्धारा, न्युरोड, रत्नपार्क, जमल भएर दरबारमार्ग आएरै समापन हुने बताइएको छ । 